28.11.2019 21:00 Sursa foto:TVR Moldova Vizualizari:

Vladimir Voronin: PSRM şi PD sunt fraţi pe vecie. Ei tot timpul au lucrat împotriva Maiei Sandu

Fostul preşedinte al Republicii Moldova şi liderul Partidului Comuniştilor Vladimir Voronin spune că socialiştii şi democraţii nu au încetat vreodată să conlucreze. Ei sunt „fraţi pe vecie, prietenie pe vecie”, a declarat Vladimir Voronin, care explică astfel votul PD-PSRM împotriva Guvernului Sandu.

Nu în zadar Pavel Filip a declarat cu puţin timp înainte de moţiunea de cenzură împotriva Guvernului Sandu că PD va reveni la guvernare, spune Voronin.



„Ei nici nu şi-au intrerupt relaţiile nici pe o secundă. Ei tot timpul au lucrat împotriva Maiei Sandu. Ea trebuia să înţeleagă asta şi eu cred că ea a înţeles. Ei sunt fraţi pe vecie, prietenie pe vecie au”, declară Vladimir Voronin.



„Ei (n.r. PSRM) au tăcut şi au făcut ce le-au spus partenerii externi, dar au rămas pe schemele lor, pentru că acolo sunt interese”, mai spune liderul PCRM.



De asemenea, liderul comuniştilor spune că o apreciază pe Maia Sandu şi vede în ea o persoană cinstită, „spre deosebire de toţi bandiţii care au înconjurat-o”.



„Doamna asta s-a străduit să facă ceva”, spune Voronin.

